(1) ลักษณะของผลิตภัณฑ์

บริษัทดำเนินการผลิตและจำหน่ายแผ่นเหล็กชุบสังกะสีแบบลูกฟูก เคลือบสีและไม่เคลือบสี
ภายใต้เครื่องหมายการค้า “สามดาว” และแบบแผ่นเรียบ ภายใต้เครื่องหมายการค้า “TIW”
โดยแบ่งประเภทผลิตภัณฑ์ได้ดังนี้

1.  แผ่นเหล็กชุบสังกะสีแบบลูกฟูก ทั้งประเภทลอนเล็กและลอนใหญ่
    ทั้งประเภทไม่เคลือบสีและเคลือบสี สำหรับใช้ในการมุงหลังคา กั้นห้อง ทำรั้ว ยุ้งฉาง เป็นต้น

2. แผ่นเหล็กชุบสังกะสีชนิดแผ่นเรียบ ใช้ในการทำป้ายโฆษณา ท่อปรับอากาศ ประตูห้องน้ำ
ตู้เอกสาร หลังคารถปิกอัพ ถังน้ำ เป็นต้น

(2) การตลาดและภาวะการแข่งขัน

(1) บริษัทเป็นผู้ผลิตและจำหน่ายแผ่นเหล็กชุบสังกะสีเป็นรายแรกของประเทศไทย
    ซึ่งสินค้าของบริษัทมีจำหน่ายกระจายไปทั่วทุกภูมิภาคของประเทศด้วยชื่อเสียงอันโดดเด่น
    และเป็นที่ยอมรับในตลาดมานานตลอด 42 ปี ที่ผ่านมา ภายใต้เครื่องหมายการค้า “สามดาว”
    และ “TIW”

- กลยุทธ์การแข่งขัน บริษัทใช้กลยุทธ์การแข่งขันในด้านราคาและคุณภาพสินค้า
รวมถึงการให้บริการอย่างถูกต้องและรวดเร็ว
ทั้งนี้บริษัทเชื่อว่าคุณภาพสินค้าของบริษัทเป็นที่ยอมรับในกลุ่มผู้บริโภคโดยทั่วไป
และเป็นกลยุทธ์ที่บริษัทสามารถควบคุมได้ ส่วนการแข่งขันด้านราคานั้น
บริษัทมีการกำหนดราคาให้ใกล้เคียงกับราคาของคู่แข่งขัน
ซึ่งบางรายมีคุณภาพสินค้าที่ไม่เทียบเท่ากับบริษัท

- ลักษณะของลูกค้าและกลุ่มลูกค้าเป้าหมาย เป็นกลุ่มเกษตรกรซึ่งซื้อสินค้าผ่านร้านค้าวัสดุก่อสร้าง
และกลุ่มผู้รับเหมาก่อสร้าง

- การจำหน่ายและช่องทางการจำหน่าย บริษัทจำหน่ายสินค้าแก่ลูกค้าทุกรายด้วยระบบเงินสด
โดยปกติไม่ว่าจะเป็นประชาชนทั่วไป หรือ ร้านค้าวัสดุก่อสร้าง หรือ
ผู้รับเหมาก่อสร้างสามารถติดต่อขอซื้อผลิตภัณฑ์ของบริษัทได้โดยตรง

- การส่งผลิตภัณฑ์ออกไปจำหน่ายในต่างประเทศ

สัดส่วนการจำหน่ายในประเทศต่อการส่งออกไปจำหน่ายต่างประเทศเป็นไปดังนี้

+-----------------------------+--------------+------------+-----------+
| รายการ                      | ปี 2543       | ปี 2542     | ปี 2541    |
|                             |              |            |           |
|                             | ร้อยละ        | ร้อยละ      | ร้อยละ     |
+-----------------------------+--------------+------------+-----------+
| มูลค่าจำหน่ายในประเทศ          | 86.54        | 90.11      | 94.52     |
+-----------------------------+--------------+------------+-----------+
| มูลค่าจำหน่ายต่างประเทศ         | 13.46        | 9.89       | 5.48      |
+-----------------------------+--------------+------------+-----------+
| รวมมูลค่าการจำหน่าย            | 100          | 100        | 100       |
+-----------------------------+--------------+------------+-----------+

ประเทศที่บริษัทจำหน่ายผลิตภัณฑ์ ได้แก่ ประเทศกัมพูชา และ ประเทศพม่า

  (ข) สภาพการแข่งขัน

- สภาพการแข่งขันภายในอุตสาหกรรม

การแข่งขันภายในอุตสาหกรรมมีความรุนแรงขึ้นเป็นลำดับนับตั้งแต่ปี พ.ศ. 2540 เป็นต้นมา ทั้งนี้
เนื่องจากภาวะเศรษฐกิจตกต่ำ ทำให้อำนาจซื้อของประชาชนลดลง ยิ่งไปกว่านั้น
ผู้บริโภคหลักกลุ่มที่เป็นผู้รับเหมาก่อสร้างและผู้พัฒนาอสังหาริมทรัพย์ ต่างหยุดดำเนินการ
เนื่องจากได้รับผลกระทบจากภาวะเศรษฐกิจ
ทำให้ลูกค้ากลุ่มหลักกลุ่มหนึ่งของบริษัทลดปริมาณการซื้อผลิตภัณฑ์เพื่อใช้ในการก่อสร้างเกือบทั้งหมด
อีกทั้งกำลังผลิตโดยรวมของอุตสาหกรรมนี้มีเกินความต้องการของตลาด
จึงทำให้มีการแข่งขันที่รุนแรงยิ่งขึ้น

- ชื่อ จำนวนและขนาดของคู่แข่งขันในอุตสาหกรรม

ผู้ผลิตและคู่แข่งขันในอุตสาหกรรมแผ่นเหล็กชุบสังกะสีที่อยู่ในตลาดเดียวกันกับบริษัทมี 7 ราย
ดังรายนามต่อไปนี้

  ------------------------------------ ----------------------------------
  ผู้ผลิต                                 กำลังการผลิตแผ่นเหล็กชุบสังกะสี (ตันต่อปี)

  1. บริษัท ไทยแลนด์ไอออนเวิคส์ จำกัด        90,000
  (มหาชน)                              

  2. บริษัท สังกะสีไทย จำกัด                120,000

  3. บริษัท สังกะสีฟาร์อีส จำกัด              60,000

  4. บริษัท กรุงเทพผลิตเหล็ก จำกัด (มหาชน)   120,000

  5. บริษัท สยามบ๊อกซ์ จำกัด                ไม่มีข้อมูล

  6. บริษัท พีเอสพี โค้ทเต็ด สตีล จำกัด        ไม่มีข้อมูล

  7. บริษัท ประมวลสิน สตีล จำกัด            ไม่มีข้อมูล
  ------------------------------------ ----------------------------------

-   สถานภาพและศักยภาพในการแข่งขันของบริษัทที่ผ่านมา

ตลอดระยะเวลาที่ผ่านมา
ผลิตภัณฑ์ของบริษัทมีศักยภาพในการแข่งขันใกล้เคียงกันกับผู้ผลิตรายใหญ่รายอื่น เช่น บริษัท
สังกะสีไทย จำกัด และ บริษัท กรุงเทพผลิตเหล็ก จำกัด (มหาชน)

- แนวโน้มภาวะอุตสาหกรรม

ตราบเท่าที่ภาวะเศรษฐกิจของประเทศยังตกต่ำ
แนวโน้มภาวะอุตสาหกรรมการผลิตแผ่นเหล็กชุบสังกะสีจะตกต่ำลงไปจากเดิมอีก ทั้งนี้
เนื่องจากธุรกิจที่มีความเกี่ยวเนื่องกัน เช่น ธุรกิจการก่อสร้าง และ ธุรกิจการพัฒนาอสังหาริมทรัพย์
ซึ่งเป็นลูกค้าหลักกลุ่มหนึ่งของผลิตภัณฑ์แผ่นเหล็กชุบสังกะสี มีความต้องการใช้ผลิตภัณฑ์ลดลง
ส่วนลูกค้าหลักอีกกลุ่มหนึ่ง คือ กลุ่มเกษตรกร ได้รับผลกระทบจากภาวะเศรษฐกิจตกต่ำอย่างต่อเนื่อง
ทำให้เกิดความผันผวนในราคาพืชผลเกษตรกรรม และอำนาจซื้อลดลง

  - สภาพการแข่งขันในอนาคต

เนื่องจากกำลังการผลิตและปริมาณผลิตภัณฑ์แผ่นเหล็กชุบสังกะสีที่พร้อมเข้าสู่ตลาด
อยู่ในระดับที่สูงกว่าปริมาณความต้องการของตลาด
และอำนาจซื้อของผู้บริโภคลดลงอย่างต่อเนื่องตามลำดับ นับตั้งแต่เกิดภาวะเศรษฐกิจตกต่ำในปี
พ.ศ. 2540 เป็นต้นมา หากเศรษฐกิจไม่สามารถฟื้นตัวได้ในเร็ววัน
สภาพการแข่งขันในอนาคตจะทวีความรุนแรงยิ่งขึ้น
เนื่องจากผู้ผลิตและผู้จำหน่ายผลิตภัณฑ์จำเป็นต้องเร่งระบายสินค้าคงเหลือส่วนเกินออกสู่ตลาด
เพื่อให้มีเงินทุนหมุนเวียน
และเพื่อให้เกิดสภาพคล่องต่อกิจการมากกว่าที่จะกักตุนสินค้าคงเหลือส่วนเกินนั้นๆไว้
โดยไม่เกิดประโยชน์ต่อกิจการ

(3) การผลิต

  (ก) ลักษณะของการผลิต ผลิตภัณฑ์เพื่อจำหน่าย

  จำนวนโรงงาน : 1 แห่ง

  กำลังการผลิตรวม : 90,000 ตันต่อปี

  นโยบายการผลิตที่สำคัญ : ผลิตผลิตภัณฑ์ให้เป็นไปตาม

  มาตรฐานอุตสาหกรรม

  การจัดหาวัตถุดิบ : จัดหาจากผู้ผลิตและผู้จำหน่าย

  ภายในประเทศทั้งหมด

  จำนวนผู้จำหน่ายวัตถุดิบหลัก : 3 – 5 ราย

  สภาพโดยทั่วไปในการจัดหาวัตถุดิบ : จะไม่เกิดการขาดแคลนวัตถุ

  ดิบค่อนข้างแน่นอน
  เนื่องจากผู้ผลิตและจำหน่ายวัตถุดิบเป็นผู้ผลิตรายใหญ่ซึ่งมีฐานการผลิตในประเทศไทย

(2) กระบวนการผลิตและการกำจัดวัตถุเหลือใช้จากกระบวนการผลิต

  มลภาวะที่เกิดขึ้น : อากาศ น้ำ และกากอุตสาหกรรม

  การดำเนินการ : มลภาวะทางอากาศ
  มีการติดตั้งระบบกรองอากาศเสียก่อนระบายขึ้นสู่อากาศภายนอก

  มลภาวะทางน้ำ มีการติดตั้งระบบบำบัดน้ำเสีย

  กากอุตสาหกรรม
  ได้ทำสัญญาว่าจ้างบริษัทกำจัดกากอุตสาหกรรมซึ่งได้รับอนุมัติจากกระทรวงอุตสาหกรรมให้เป็นผู้ดำเนินการในเรื่องดังกล่าวอย่างเป็นทางการ

  ระดับและค่าของมลภาวะ : ไม่เกินค่ามาตรฐานตามที่ทางราชการ

  กำหนด

  การลงทุนในการควบคุมสิ่งแวดล้อมในระยะ 3 ปีที่ผ่านมา และ/หรือในอนาคต

  : -ไม่มี-

  ข้อพิพาท/คดีเกี่ยวกับสิ่งแวดล้อม : -ไม่มี-

(4) งานที่ยังไม่ได้ส่งมอบ

  - ไม่มี -